ไทยพาณิชย์ มึนพิษเศรษฐกิจ
ผู้สื่อข่าวรายงานว่า ธนาคารไทยพาณิชย์ จำกัด (มหาชน) ได้ประกาศผลการดำเนินงานไตรมาส 2 ปีนี้ มีกำไรสุทธิ 13,218 ล้านบาท ลดลง 10.2% เมื่อเทียบกับช่วงเดียวกันของปีก่อน,ขณะที่ผลการดำเนินงานงวด 6 เดือนแรก ปี 58 มีกำไร 26,369 ล้านบาท ลดลง 5.3% เมื่อเทียบช่วงเดียวกันของปีก่อน ทั้งนี้จากสภาพเศรษฐกิจที่มีการฟื้นตัวล่าช้ากว่าตามที่คาดการณ์ไว้ ธนาคารจึงตั้งค่าสำรองเผื่อหนี้สงสัยจะสูญ 5,131 ล้านบาท สำหรับไตรมาสที่ 2 นี้,ขณะที่ บริษัท แอล เอช ไฟแนนซ์เชียล กรุ๊ป จำกัด (มหาชน) หรือแอลเอชแบงก์ ได้แจ้งผลประกอบการไตรมาส 2 ว่า มีกำไร 420.11 ล้านบาท เพิ่มขึ้นจากช่วงเดียวกันของปีก่อน 113.66 ล้านบาท,นายสุภัค ศิวะรักษ์ กรรมการผู้จัดการใหญ่และประธานเจ้าหน้าที่บริหาร ธนาคาร ซีไอเอ็มบี ไทย จำกัด (มหาชน) กล่าวว่า ผลการดำเนินงานไตรมาส 2 ธนาคารมีกำไร 217 ล้านบาท เพิ่มขึ้นจากช่วงเดียวกันของปีก่อน 33 ล้านบาท ขณะที่ผลการดำเนินงานใน 6 เดือนแรก มีกำไร 348 ล้านบาท ปรับตัวลดลง 277 ล้านบาท หรือ 44% เมื่อเทียบกับช่วงเดียวกันของปีก่อน เป็นผลจากการชะลอตัวของเศรษฐกิจ,นางสาลินี วังตาล ประธานกรรมการธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) กล่าวว่า สินเชื่อนโยบายดอกเบี้ยต่ำ ที่ ธพว.คิดจากลูกค้าอัตรา 4% ต่อปี คาดว่า จะได้รับความสนใจจากผู้ประกอบการ เพราะเป็นดอกเบี้ยต่ำกว่าสินเชื่อเชิงธุรกิจ และ ธพว. สามารถปล่อยสินเชื่อได้เดือนละ 4,000 ราย วงเงินกู้ต่อรายเฉลี่ย 4 ล้านบาท คาดว่า ใน 3 เดือนนี้ วงเงินที่เตรียมไว้ 15,000 ล้านบาท จะหมดลง เพราะโครงการนี้ เป็นสินเชื่อเสริมสภาพคล่องให้แก่ผู้ประกอบการอยู่รอดต่อไปได้ ในช่วงที่เศรษฐกิจชะลอตัว ไม่ใช่สินเชื่อเพื่อลงทุนเพิ่มเติม.
ธนาคารไทยพาณิชย์ จำกัด (มหาชน) ได้ประกาศผลการดำเนินงานไตรมาส 2 ปีนี้ มีกำไรสุทธิ 13,218 ล้านบาท ลดลง 10.2% เมื่อเทียบกับช่วงเดียวกันของปีก่อน
ธนาคารไทยพาณิชย์,กำไร,พิษเศรษฐกิจ,สุภัค ศิวะรักษ์,ซีไอเอ็มบี ไทย,แอล เอช ไฟแนนซ์เชียล กรุ๊ป,สาลินี วังตาล,หนี้สงสัยจะสูญ,ข่าว,ไทยรัฐฉบับพิมพ์